Rio-de-Janeyro meri Olimpiada o‘yinlarida sportchilar xavfsizligini ta’minlashga va’da berdi

Braziliyaning Rio-de-Janeyro shahri meri Eduardu Paes shu shaharda talonchilar hujumiga uchragan avstraliyalik sportchi qizdan uzr so‘radi va Olimpiada o‘yinlari chog‘ida jamoat xavfsizligini ta’minlash uchun zarur barcha choralar ko‘rilishiga va’da berdi. Bu haqda “TASS” xabar qildi.

 Skrinshot: YouTube
Uning so‘zlariga ko‘ra, Olimpiada chog‘ida delegatsiya a’zolari va sayyohlar xavfsizlikda bo‘ladi, chunki ko‘chalar va sport obyektlarida tartibni 85 ming politsiyachi va harbiy xizmatchi saqlab turadi.
Noma’lum shaxslar avstraliyalik sportchi Lizl Teshni talab ketganidan so‘ng, Avstraliya Paralimpiada qo‘mitasi Rio-de-Janeyrodagi Olimpiada o‘yinlari tashkilotchilaridan jinoyatchilikka qarshi kurash bo‘yicha qo‘shimcha choralar ko‘rishni talab qilgan edi.